Нур-СулътIан и къэкIуэну дахэр
«Нур-СулътIан» цIэр иджыблагъэ зыфIаща Астана 1997 гъэм Къэзахъстаным и щыхьэр хъуащ нэхъапэм къалащхьэу щыта Алматы и пIэкIэ. Иужьрейр щэнхабзэ, щIэныгъэ утыкуу къэнэжащ, ауэ мыр абы сыт и лъэныкъуэкIи щхьэпрыкIынущ. БлэкIа лъэхъэнэм щыхьэрыщIэм апхуэдизу къэрал ахъшэшхуэ хуаутIыпщащи, нэхъапэм губгъуэ нэщIым ит жылэ къызэрыгуэкIыр иджырей къалэ дахэ дыдэ хъуащ.
Тхыдэм и щIэин псэуалъэхэр зэрыщымыIэм къыхэкIыу Астана нэхъыбэу зытригъащIэр щхъуантIагъэхэмкIэ зыкъэгъэщIэрэщIэнырщ. Мыбы илъэс къэс зыплъыхьакIуэ куэд къокIуэ, арщхьэкIэ Урысейм икIа хьэщIэхэм псом хуэмыдэу къащыхуогуапэ: щIыпIэм щыпсэухэр тыншу урысыбзэкIэ мэпсалъэ.
